Քարաձի (գետ)

Քարաձի, Աթդաշ, Նազարխան, գետ Հայաստանի Գեղարքունիքի մարզում, Արգիճիի ձախ վտակը։ Սկիզբ է առնում Գեղամա լեռնավահանի Գեղասար լեռնագագաթի հարավային լանջից՝ մոտ 3000 մ բարձրությունից։ Երկարությունը 25 կմ է, ջրհավաք ավազանը՝ 96 կմ²։ Տարեկան միջին ծախսը 1,61 մ³/վ է։ Գետահովիտը V-աձև է։ Սնումը ձնաանձրևային է, վարարումը՝ մայիս-հունիսին։

Ծանոթագրություններ 

Գեղարքունիքի մարզի գետեր
Արգիճի գետի վտակներ